Safa ondersteun Danny Jordaan ná verkragtingsklag | Maroela Media
Klagtes is teen Jordaan aanhangig gemaak deur voormalige ANC-LP Jennifer Ferguson. Ferguson, 'n sangeres wat nou in Swede bly, het in Oktober 2017 beweer dat Jordaan haar in 1993 by 'n hotel in Nelson Mandelabaai verkrag het tydens 'n funksie waar sy opgetree het. Sy het verlede week 'n klag van verkragting teen Jordaan aanhangig gemaak by die Parkview-polisiestasie in Johannesburg.
Safa het Donderdag tydens 'n perskonferensie in Johannesburg gesê Jordaan is onskuldig totdat hy skuldig bevind word.
Die Nasionale Vryheidsparty (NVP) het Dinsdag vir Danny Jordaan, president van die Suid-Afrikaanse Sokkervereniging (Safa), aangemoedig om te bedank te midde van die aanklag van verkragting. Die NVP het gesê Jordaan het tien dae om uit sy pos te bedank.
Jordaan, voormalige burgemeester van Nelson Mandelabaai, het die voorval ontken en hou vol hy is onskuldig. Hy het verlede jaar Ferguson se aanbod vir bemiddeling tussen die twee van die hand gewys omdat hy gevoel het die publiek sal dit as 'n toesmeerdery beskou.
SAFA sal die duiwel ook ondersteun.
Die Vader alleen weet Wolf.
Ek gril ….
As hy onskuldig is soos wat hy sê, hoekom open hy nie 'n saak teen haar vir naamskending???.
Ek sal graag wil weet hoe sulke sake bo redelike twyfel bewys word indien dit in n privaat kamer plaasgevind het? Sy woord teen haar woord. Kyk, ek hou net mooi niks van hom nie, maar elke Jan Rap en sy maat word deesdae van kamstige verkragting beskuldig.